**Referat af møde i Havneudvalget i Klintholm Havn.**

Mødested : Havnekontoret, Klintholm Havneby 24A, 4791 Borre

Mødedato : mandag den 19. august 2019

Ordstyrer : Kim Kær Hansen

Referat : Jørgen Junge-Andersen

Næste møde : 28. Oktober 2019, kl. 10.00 på Havnekontoret i Klintholm.

Deltagere :

|  |  |  |  |
| --- | --- | --- | --- |
| Formand | Kim Kær Hansen | Erhvervsfiskeri | KK |
| Næstformand | Bjarne Larsen | Turbåde | BL |
| Medlem | Renny Leth Madsen | Klintholm  Havns Borger  & Grundejefor. | RM |
| Medlem | Claus  Jaltoft | Sports- og fritidsfiskere Møn Trolling | CJ |
| Medlem | Torben Nielsen | Østmøn Lokalråd | TN |
| Medlem | Morten Andersen | Marinapark Cabin | MA |
| Medlem | Jørgen  JungeAndersen | Ejerfor.  Klintholm  Marinapark | JA |
| Havnefoged | Rigo  Jørgensen | Vordingborg kommune | RJ |

Interessenter som ikke deltog i mødet :

|  |  |  |  |
| --- | --- | --- | --- |
| Havnechef | Annemette Hommel | Vordingborg kommune | AM |
| Udviklings- direktør | Jan  Michelsen | Vordingborg kommune | JM |

|  |  |
| --- | --- |
| Emne : | Svar / Løsning / Beslutning : |
| Kim Kær Hansen åbnede mødet med et ønske om, at referatet fra sidste møde ( 10. maj 2019 ) blev gennemgået. |  |

side 1 af 3 sider

side 2

|  |  |
| --- | --- |
| Emne : | Svar / Løsning / Beslutning : |
| Følgende punkter nævnt i referatet af mødet den 10. maj 2019 ) blev ikke drøftet :    ” Strømpriser : Havneudvalget ønsker en specifikation på hvad der er strømmens pris og hvad kommunen tager ekstra for ” |  |
| KK konstaterede, at det i øjeblikket er vanskeligt at drøfte placeringer af affaldscontainere og andre for havnen nødvendige faciliteter.    Kommunen har udsendt forslag til nye lokalplaner for området. Først når detaljerne heri er kendte, kan Havneudvalget drøfte indholdet.    KK foreslog, at der etableres et aflåseligt ( med CVR-kode ) område med containere til fiskernes affald, men en placering kan først fastlægges, når lokalplanen for området er kendt. |  |
| RM er skuffet over, at et tidligere tilsagn fra kommunen om, at interessenterne i Klintholm ville blive informeret / inddraget omkring bygningsmæssige og andre forhold i byen, inden ændringer af placeringer etc. i de fremtidige forhold ( lokalplan m.v. ) fastlægges. Ingen af deltagerne havde modtaget informationer fra kommunen inden den aktuelle fremlæggelse af ny lokalplan |  |
| RJ kunne oplyse, at der p.t. arbejdes med at finde en løsning omkring en jolle til diverse opgaver i havnen. Det er vigtigt, at jollens størrelse er egnet til opgaverne og passer til Klintholm. |  |
| RJ / KK anslog temaet omkring etablering af ladestation(er) til el-biler. RJ oplyste, at en pris på ca. 38.000,- pr. stk. er prisniveauet. | MA / JA aftalte at mødes for drøftelse af mulighederne for et samarbejde omkring etablering af ladestation(er). |

Side 2 af 3 sider

Side 3

|  |  |
| --- | --- |
| JA kom – på vegne af nogle af ejerforeningens medlemmer – med en opfordring til, at ejerne af diverse småbåde i havnen ikke har motorerne i  drift i længere tid. Dette foregår ofte på tidspunkter, hvor det er til gene for lejlighederne. | CJ / RM opfordrede til, at ejerne selv kontakter de formastelige og i dialog løser problemet. |
| RM / MA anslog temaet omkring  vedligeholdelse af stien fra havnen til mosen, samt omkring mosen. Temaet blev drøftet på mødet den 10. maj 2019. Her er det refereret, at ” Leg og natur vedligeholder dette område ”. Dette er åbenbart meget mangelfuldt. | KK vil gerne sikre, at ” havnens personale primært arbejder på havnen ”. RM / MA må eventuelt kontakte kommunen ” Leg og natur ” for at opnå en bedre vedligeholdelse / trimning af plantevækst etc. |
| RM konstaterede, at den den gamle badehotelgrund anvendes som camperplads for bl.a. mobilhomes. Det er der ikke tilstrækkeligt med affaldshåndtering til i området. | BL / RM opfordrede til en kontakt med kommunen med henblik på etablering af bedre affaldshåndtering samt opsætning af hundepose-stativer i området. |
| RM forespurgte, om der har været en rimelig bemanding i havnen i den snart forløbne sæson. | RJ oplyste, at det – efter hans mening - var gået rimeligt. Der har været 1 havnefoged på fuld tid, 1 havneassistent på fuld tid samt en sommerfugl på deltid, 10 timer om ugen. |
| CJ ønsker at sikre, at de fremtidige forhold for trollingfiskerne sikrer, at der ikke opstår lange transportveje mellem fartøjer og rensningspladser. Han foreslog, at der måske kunne indkøbes / anvendes nogle transportvogne. | KK oplyste, at transportvogne erfaringsmæssigt ofte ” bortkommer ”. Han foreslog, at der kunne etableres udvendige overdækkede ( halvtag ) rensningspladser. Dette tilsluttede CJ sig. |

Side 3 af 3 sider